techiaith/cofnodycynulliad_en-cy huggingface dataset:
English: I just wanted to ask you, Minister, about, when we're talking about affordable housing in particular, whether council houses and social houses provided by social landlords are going to be affected by your plans for non-traditional construction methods, can I say? Obviously, their borrowing facility is going to be dependent on the valuation of the body of assets and, obviously, we had problems with properties that were built between the wars and in the early 1960s through concrete block construction. Can you tell us what conversations you've had with lenders about whether they're going to be concerned about this, as these are really good ideas and we don't want it to be stymied by, actually, an inability to borrow? Thank you.
Welsh: Roeddwn eisiau gofyn i chi, Weinidog, pan fyddwn yn sôn am dai fforddiadwy yn benodol, a fydd eich cynlluniau ar gyfer dulliau adeiladu anhraddodiadol, os caf ddweud, yn effeithio ar dai cyngor a thai cymdeithasol a ddarperir gan landlordiaid cymdeithasol? Yn amlwg, bydd eu cyfleuster benthyca yn dibynnu ar brisio corff yr asedau ac yn amlwg, cawsom broblemau gydag eiddo a godwyd rhwng y rhyfeloedd ac ar ddechrau'r 1960au yn sgil adeiladu gyda blociau concrit. A allwch chi ddweud wrthym pa sgyrsiau a gawsoch gyda benthycwyr ynglŷn ag a fyddant yn pryderu ynghylch hyn, oherwydd mae'r rhain yn syniadau da iawn ac nid ydym eisiau iddynt gael eu rhwystro gan anallu i fenthyca? Diolch.
English: Suzy Davies raises a very good point, and we have been having those exact discussions. We're also having discussions with the various warranty and accreditation arrangements - so, the International Organization for Standardization and so on - because some of them are very old indeed and were thought up in the 1970s when lots of the new materials didn't exist. So, for example, it's often the case that they ask for reinforced concrete in various bits, which - there's no need to have that anymore. So, we have been working very hard to make sure that what we bring forward can get the right warranties, and, once it's got the right warranties, then the lenders are very happy to go ahead, but they do like to have the warranties and the ISOs in place. So, we have - . I assure you that very much part of the innovative housing programme has been testing the claims that the manufacturers make about the various types of house building, with a view to us assisting them to get the warranties in place necessary to get the houses properly financed.
Welsh: Mae Suzy Davies yn codi pwynt da iawn, ac rydym wedi bod yn cael yr union drafodaethau hynny. Rydym hefyd yn cynnal trafodaethau gyda'r gwahanol drefniadau gwarantu ac achredu - felly, y Sefydliad Rhyngwladol ar gyfer Safoni (ISO) ac yn y blaen - am fod rhai ohonynt yn hen iawn yn wir ac am eu bod wedi cael eu creu yn y 1970au pan nad oedd llawer o'r deunyddiau newydd yn bodoli. Felly, er enghraifft, mae'n aml yn wir eu bod yn gofyn am goncrid wedi'i atgyfnerthu mewn rhannau amrywiol, sydd - nid oes angen hynny bellach. Felly, rydym wedi bod yn gweithio'n galed iawn i wneud yn siŵr y gall yr hyn a gyflwynir gennym gael y gwarantau cywir, ac y bydd y benthycwyr yn hapus iawn i fwrw ymlaen ar ôl cael y gwarantau cywir, ond maent yn hoffi sicrhau bod gwarantau a safonau'r ISO yn eu lle. Felly, rydym wedi - . Rwy'n eich sicrhau mai rhan fawr o'r rhaglen tai arloesol yw profi'r honiadau y mae'r gweithgynhyrchwyr yn eu gwneud am y ffyrdd amrywiol o adeiladu tai, gyda'r bwriad o'u cynorthwyo i wneud yn siŵr fod y gwarantau sy'n angenrheidiol yn eu lle i sicrhau cyllid priodol ar gyfer y tai.
English: The Welsh Government is currently undertaking an access reform programme. This includes dealing with unwanted provisions of the Countryside and Rights of Way Act 2000, such as those relating to the 2026 cut-off date for historical routes highlighted by the Ramblers' 'Don't Lose Your Way' campaign.
Welsh: Mae Llywodraeth Cymru wrthi'n cyflawni rhaglen diwygio mynediad. Mae'n cynnwys ymdrin â darpariaethau diangen yn Neddf Cefn Gwlad a Hawliau Tramwy 2000, fel y rheini sy'n ymwneud â'r dyddiad terfyn yn 2026 ar gyfer llwybrau hanesyddol a nodwyd gan ymgyrch Y Cerddwyr, 'Don't Lose Your Way'.
English: That's good to hear and, Deputy Presiding Officer, I should declare my interest as the vice-president of Ramblers Cymru - proudly as the vice-president of Ramblers Cymru. Has she had the opportunity as Minister to go out with the Ramblers to see the new app that underpins this campaign? I've used it myself on my local paths. You can swipe from left to right. Apparently, you can do that with other apps as well, which I'm not familiar with. [ Laughter. ] And it overlays historic maps it overlays historic maps with current maps so you can see which maps have gone missing, and then you can, literally, as you're standing there, detail the path that has gone missing, which is in front of you but isn't down on the registered rights of way, and you submit it there online. I've done it myself. It's so easy to use. And what we're looking for, as the Ramblers, is to get tens of thousands of people across the country to make sure that they register these rights of way before the cut-off date in 2026. Has she had the opportunity to get out with her Ramblers? Has she used the app and switched left to right?
Welsh: Mae hynny'n dda i'w glywed, Ddirprwy Lywydd, a dylwn ddatgan buddiant fel is-lywydd Cerddwyr Cymru - fel is-lywydd balch Cerddwyr Cymru. A yw wedi cael cyfle fel Gweinidog i fynd allan gyda'r Cerddwyr i weld yr ap newydd sy'n sail i'r ymgyrch hon? Rwyf wedi'i ddefnyddio fy hun ar fy llwybrau lleol. Gallwch sweipio o'r chwith i'r dde. Mae'n debyg y gallwch wneud hynny hefyd gydag apiau eraill, nad wyf yn gyfarwydd â hwy. [ Chwerthin. ] Ac mae'n gosod mapiau cyfredol dros fapiau hanesyddol fel y gallwch weld pa fapiau sydd wedi mynd ar goll, ac yna gallwch, yn llythrennol, wrth i chi sefyll yno, fanylu ar y llwybr sydd wedi mynd ar goll, sydd o'ch blaen ond nad yw wedi'i nodi ar yr hawliau tramwy cofrestredig, a gallwch ei gyflwyno ar-lein. Rwyf wedi gwneud hynny fy hun. Mae mor hawdd i'w ddefnyddio. A'r hyn rydym yn edrych amdano, fel Y Cerddwyr, yw i ddegau o filoedd o bobl ar draws y wlad wneud yn siŵr eu bod yn cofrestru'r hawliau tramwy hyn cyn y dyddiad terfyn yn 2026. A yw'r Gweinidog wedi cael cyfle i fynd allan gyda'r Cerddwyr? A yw wedi defnyddio'r ap ac wedi'i sweipio o'r chwith i'r dde?
English: The Ramblers app, yes? [ Laughter.] So, I was really pleased I met Ramblers Cymru nationally, as a Minister, recently in the last few weeks, and I also actually met my local Ramblers group just Friday just gone. Unfortunately, the inclement weather meant that we weren't out for a walk, but we did get to sit in a lovely corner café in Caerwys. So, actually, whilst we didn't have the app or the online version of the maps, we did actually have the traditional paper maps, and I've talked through some of the lost routes at a local level. I think the Member just did an incredibly good job of promoting their campaign, and perhaps encouraging other Members to take a look and see in their own areas how they can get involved as well. As I said, I really do value the work of all the volunteers and Ramblers Cymru and the work that they do do in this way, and, as I said, the Welsh Government is working to see how we can review the 2026 cut-off date.
Welsh: Ap Y Cerddwyr, ie? [ Chwerthin.] Roeddwn yn falch iawn o gyfarfod â Cerddwyr Cymru yn genedlaethol, fel Gweinidog, yn ystod yr wythnosau diwethaf, a chyfarfûm â fy ngrŵp Cerddwyr lleol ddydd Gwener diwethaf mewn gwirionedd. Yn anffodus, roedd y tywydd garw'n golygu nad oeddem allan am dro, ond cawsom eistedd mewn caffi hyfryd ar gornel stryd yng Nghaerwys. Felly, er nad oedd gennym yr ap na'r fersiwn ar-lein o'r mapiau, roedd gennym y mapiau papur traddodiadol, a siaradais drwy rai o'r llwybrau coll ar lefel leol. Rwy'n credu bod yr Aelod newydd wneud gwaith rhyfeddol o dda o hyrwyddo eu hymgyrch, ac annog Aelodau eraill efallai i edrych i weld sut y gallant gymryd rhan yn eu hardaloedd eu hunain. Fel y dywedais, rwy'n gwerthfawrogi gwaith yr holl wirfoddolwyr a Cerddwyr Cymru yn fawr a'r gwaith y maent yn ei wneud yn y ffordd hon, ac fel y dywedais, mae Llywodraeth Cymru yn gweithio i weld sut y gallwn adolygu dyddiad terfyn 2026.
English: Item 3 on the agenda is topical questions. The first topical question this afternoon is to be answered by the Deputy Minister for Culture, Sport and Tourism. Delyth Jewell.
Welsh: Eitem 3 ar yr agenda yw'r cwestiynau amserol. Mae'r cwestiwn amserol cyntaf y prynhawn yma i'w ateb gan y Dirprwy Weinidog Diwylliant, Chwaraeon a Thwristiaeth. Delyth Jewell.
English: Thank you very much for the question. Broadcasting is non-devolved. This issue, therefore, is specifically for the consideration of the six nations committee and the broadcasters. I think it's important for me to say that the tendering process for broadcasting rights continues to be open at the moment, and, in responding today on behalf of the Welsh Government, I do so in the knowledge that there are issues that are the responsibility of the national governing bodies that are funded by us, and that there are issues here that are commercial in confidence.
Welsh: Diolch yn fawr am y cwestiwn. Dyw darlledu ddim wedi ei ddatganoli. Mae'r mater hwn, felly, yn benodol ar hyn o bryd i'w ystyried gan bwyllgor y chwe gwlad a'r darlledwyr. Dwi'n credu ei bod hi'n briodol i mi ddweud bod y broses o dendro am yr hawliau darlledu yn parhau yn agored ar hyn o bryd, ac felly, wrth ateb heddiw ar ran Llywodraeth Cymru, dwi'n gwneud hynny'n ymwybodol bod yna faterion sydd yn gyfrifoldeb y cyrff llywodraethol cenedlaethol a ariennir gennym ni, a hefyd bod yna faterion yma sy'n fasnachol a chyfrinachol.
English: Okay. Thank you for your response, Deputy Minister. What I would say is that - . Rugby is so very important to the people of Wales, and I'm sure we would agree on that.
Welsh: Ocê. Diolch am eich ateb am hynny, Dirprwy Weinidog. Beth fuaswn i yn dweud - . So, rygbi - . Mae rygbi mor bwysig i'r bobl yng Nghymru, ac rwy'n siŵr bydden ni'n cytuno ar hynny.
English: In fact, the Six Nations Rugby games are watched by 82 per cent of the population of Wales. That's an absolutely incredible figure, and I think that, in some ways, a case can certainly be made for it being a unique case because of that. But the debate about whether the games should move to a pay-to-view platform isn't just about rugby. It's about the fact that some things shouldn't be decided by who can pay the most. Now, I take the points that the Deputy Minister has made about the fact that this tendering process is very much still going on, that there will be matters here that will be confidential, but I do think that, because of the unique place that rugby plays in the hearts of lots of people in Wales, it is still important that we have a discussion about this in the Senedd. Since the RFU or England Rugby sold the rights to their games to Sky a few years ago, millions of English rugby fans have been unable to watch their own team play. I don't think it's in anyone's interest for the same thing to happen to Welsh rugby.
Welsh: Yn wir, mae gemau Rygbi'r Chwe Gwlad yn cael eu gwylio gan 82 y cant o boblogaeth Cymru. Mae hwnnw'n ffigur hollol anghredadwy, a chredaf, mewn rhai ffyrdd, y gellir dadlau'n sicr ei fod yn achos unigryw oherwydd hynny. Ond mae'r ddadl ynglŷn ag a ddylai'r gemau symud i blatfform talu-wrth-wylio yn ymwneud â mwy na rygbi'n unig. Mae'n ymwneud â'r ffaith na ddylai rhai pethau gael eu penderfynu gan bwy sy'n gallu talu fwyaf o arian. Nawr, rwy'n derbyn y pwyntiau a wnaeth y Dirprwy Weinidog mewn perthynas â'r ffaith bod y broses dendro hon yn dal i fynd rhagddi, y bydd materion yma a fydd yn gyfrinachol, ond oherwydd y lle unigryw sydd i rygbi yng nghalonnau llawer o bobl yng Nghymru, mae'n dal yn bwysig inni gael trafodaeth am hyn yn y Senedd. Ers i'r RFU neu England Rugby werthu'r hawliau i'w gemau i Sky ychydig flynyddoedd yn ôl, mae miliynau o gefnogwyr rygbi Lloegr wedi methu gwylio eu tîm eu hunain yn chwarae. Nid wyf yn credu y byddai o fudd i neb pe bai'r un peth yn digwydd i rygbi Cymru.
English: You have mentioned some of the problems that explain why you can't answer on some of these issues, but, in terms of the Welsh language, my concern, and the concern of a number of other people as well, is that there is no certainty that commentary in Welsh will continue. So, may I ask you what discussions will you be looking to have with the Government in Westminster regarding the future of Welsh-language commentary - if S4C and Radio Cymru will still have the rights to carry on with it? And, if not, the concern is that a very large number of people in Wales will really lose out, and be disenfranchised.
Welsh: Nawr, dŷch chi wedi sôn am rai o'r problemau pam dŷch chi methu ateb rhai pwyntiau yn barod, Dirprwy Weinidog, ond, am yr iaith Gymraeg, fy mhryder i a nifer fawr iawn o bobl yw does dim sicrwydd y bydd sylwebaeth yn y Gymraeg yn parhau. Felly, gaf i ofyn pa drafodaethau byddwch chi'n edrych i'w chael gyda'r Llywodraeth yn San Steffan ynglŷn â dyfodol sylwebaeth yn y Gymraeg - os bydd dal gan S4C a Radio Cymru yr hawl i gario ymlaen i sylwebu yn y Gymraeg? Os na fydd, y pryder yw bydd nifer fawr iawn o bobl Cymru'n rili colli mas a chael - . They'll be disenfranchised - sut bynnag mae dweud hwnna yn y Gymraeg.
English: If English-language coverage moves to Sky, then, put simply, the people will be priced out of their own traditions, and, I think it's fair to say, a part of their own culture. Of course, rugby is by far not the only national sport of Wales, but it does provide enjoyment to thousands of fans and inspires countless young people to pursue their own ambitions in the game, which is essential for the health of the game at a grass-roots level. So, Deputy Minister, you'll be aware that Plaid Cymru has written to the Secretary of State for Culture, Media and Sport, arguing the six nations should be given the same special status in the Broadcasting Act 1976 as the FA Cup final and the Olympic Games - that is, they should be guaranteed to be free to watch for everyone. And I note that a number of the Labour backbenchers have sent a letter in a similar vein to the chairman of the Welsh Rugby Union. Is this an argument that you agree with, and will you be writing to the UK Government to make that case? And finally, Deputy Minister, do you agree with me - although I think from your previous answer that I can probably anticipate what you will say - that, in the longer term, the way to ensure that decisions affecting Welsh sport and culture benefit Wales and the people of Wales, the only way to ensure that, is to pursue devolving broadcasting to Wales so that Westminster can't sell off parts of our own culture?
Welsh: Os yw'r darllediadau Saesneg eu hiaith yn symud i Sky, yna, yn syml, bydd y bobl yn cael eu prisio allan o'u traddodiadau eu hunain, ac rwy'n credu ei bod yn deg dweud, o ran o'u diwylliant eu hunain. Wrth gwrs, nid rygbi yw'r unig gamp genedlaethol yng Nghymru o bell ffordd, ond mae'n rhoi mwynhad i filoedd o gefnogwyr ac yn ysbrydoli niferoedd dirifedi o bobl ifanc i ddilyn eu huchelgais eu hunain yn y gêm, sy'n hanfodol ar gyfer iechyd y gêm ar lawr gwlad. Felly, Ddirprwy Weinidog, fe fyddwch yn ymwybodol fod Plaid Cymru wedi ysgrifennu at yr Ysgrifennydd Gwladol dros Ddiwylliant, Cyfryngau a Chwaraeon, gan ddadlau y dylid rhoi'r un statws arbennig i'r chwe gwlad yn Neddf Darlledu 1976 â rownd derfynol Cwpan yr FA a'r Gemau Olympaidd - hynny yw, dylid gwarantu y byddant ar gael i'w gwylio yn rhad ac am ddim i bawb. A sylwaf fod nifer o Aelodau meinciau cefn Llafur wedi anfon llythyr i'r un perwyl at gadeirydd Undeb Rygbi Cymru. A yw hon yn ddadl rydych yn cytuno â hi, ac a fyddwch yn ysgrifennu at Lywodraeth y DU i ddadlau'r achos hwnnw? Ac yn olaf, Ddirprwy Weinidog, a ydych yn cytuno â mi - er fy mod yn credu y gallaf ragweld yr hyn rydych am ei ddweud o'ch ateb blaenorol - yn y tymor hwy, mai'r ffordd o sicrhau bod penderfyniadau sy'n effeithio ar chwaraeon a diwylliant Cymru o fudd i Gymru a'r Cymry, mai'r unig ffordd o sicrhau hynny, yw mynd ar drywydd datganoli darlledu i Gymru fel na all San Steffan roi rhannau o'n diwylliant ein hunain ar werth?
English: As someone who believes that rugby, international rugby, should be on a free-to-view basis and who doesn't own a satellite tv, and never has owned a satellite dish, I do regret the position that the home unions find themselves in. But I accept that it is a professional game now, and, for those proponents who want to keep it on free to view, there does have to be an argument put where the revenues will be found to make sure that the Welsh grass-roots game can remain competitive and keep players here in Wales. And that's the invidious situation that the WRU and other unions find themselves in. I asked you a question about the support of the union some months ago on a topical basis, Minister, and you indicated that work was under way between yourself and the unions to try and identify funding streams that might come in and alleviate some of the funding pressures at a regional level. Are you in a position today to give some of that information of the meetings that you've had to try and identify streams where Welsh Government might be helpful in making revenues available to the union that will take the pressure off pay-per-view tv? Because, ultimately, the union has to make its books balance and make sure that players' wages and stadium infrastructure is improved.
Welsh: Fel rhywun sy'n credu y dylai rygbi, rygbi rhyngwladol, fod ar gael i'w wylio am ddim, ac fel rhywun nad yw'n berchen ar deledu lloeren, ac nad yw erioed wedi bod yn berchen ar ddysgl lloeren, rwy'n gresynu at y sefyllfa y mae'r undebau cartref ynddi. Ond rwy'n derbyn ei bod yn gêm broffesiynol yn awr, ac i'r rheini sydd eisiau iddi barhau i fod ar gael i'w gwylio am ddim, mae'n rhaid bod yna ddadl i'w chael ynglŷn ag o ble y daw'r refeniw i sicrhau y gall y gêm ar lawr gwlad yng Nghymru aros yn gystadleuol a sicrhau y gellir cadw chwaraewyr yma yng Nghymru. A dyna'r sefyllfa annymunol y mae Undeb Rygbi Cymru a'r undebau eraill ynddi ar hyn o bryd. Gofynnais gwestiwn i chi am gefnogaeth yr undeb rai misoedd yn ôl mewn cwestiwn amserol, Weinidog, ac fe ddywedoch chi fod gwaith yn mynd rhagddo rhyngoch chi a'r undebau i geisio nodi ffrydiau ariannu a allai liniaru rhywfaint o'r pwysau ariannol ar lefel ranbarthol. A ydych mewn sefyllfa heddiw i roi peth o'r wybodaeth honno am y cyfarfodydd rydych wedi'u cael er mwyn ceisio nodi ffrydiau lle gallai Llywodraeth Cymru fod yn ddefnyddiol i sicrhau bod refeniw ar gael i'r undeb a fyddai'n tynnu'r pwysau oddi ar raglenni talu-wrth-wylio? Oherwydd, yn y pen draw, mae'n rhaid i'r undeb fantoli ei lyfrau a sicrhau eu bod yn codi cyflogau chwaraewyr ac yn gwella seilwaith stadia.
English: I'm very grateful to you for setting out the dilemma that this poses for the rugby governing bodies and, of course, to us as a Government. In responding to you earlier on this matter, I think I must have pointed out that our funding finds its way to governing bodies through the offices of the sports council, and on the advice of the sports council I would be reluctant to look for a way of supporting any of the 45, maybe, governing bodies of different sports that we have in a way that did not relate to the advice that we get from the sports council. But, in response to your question, I can say that I'm waiting to see the results of the present process. I think it is essential for us, if we can find agreement in this Assembly on a way forward, to make our views clearly known. The suggestion was made earlier that this might be a very useful thing for us to have a debate on, and if that were to happen - I can't speak for the Trefnydd or for Government business managers - I as a Minister would welcome a debate on this matter and for this Assembly to come to a resolution on this issue, which would then be the considered judgment of this Assembly.
Welsh: Rwy'n ddiolchgar iawn i chi am egluro'r cyfyng-gyngor y mae hyn yn ei achosi i'r cyrff llywodraethu rygbi ac wrth gwrs, i ni fel Llywodraeth. Wrth ymateb i chi'n gynharach ar y mater hwn, credaf fy mod wedi nodi bod ein cyllid yn mynd i gyrff llywodraethu drwy swyddfeydd y cyngor chwaraeon, ac ar gyngor y cyngor chwaraeon, buaswn yn gyndyn o edrych am ffordd o gefnogi unrhyw un o'r 45, efallai, o gyrff llywodraethu sydd gennym ar gyfer gwahanol gampau mewn ffordd nad yw'n perthyn i'r cyngor a gawn gan y cyngor chwaraeon. Ond mewn ymateb i'ch cwestiwn, gallaf ddweud fy mod yn aros i weld canlyniadau'r broses bresennol. Rwy'n credu ei bod yn hanfodol i ni wneud ein barn yn hysbys os gallwn ddod i gytundeb ar ffordd ymlaen yn y Cynulliad hwn. Gwnaethpwyd awgrym yn gynharach y gallai hwn fod yn fater defnyddiol iawn inni gael dadl arno, a phe bai hynny'n digwydd - ni allaf siarad ar ran y Trefnydd na rheolwyr busnes y Llywodraeth - buaswn i fel Gweinidog yn croesawu dadl ar y mater ac yn falch o weld y Cynulliad yn dod i benderfyniad yn ei gylch, ac mai dyna fyddai barn ystyriol y Cynulliad hwn.
English: Well, in response to that very forthright statement, I can give undertakings that I will carry out what has been requested, because I am, after all, not only a member of the Government, but I'm a servant of this National Assembly, and it's very clear, in this exchange, what the views of Members are. I will be delighted to draw them to the attention - . Obviously, it's been made in this particular public space, and it will be known to everyone, what's been said. But, I give you the undertaking that this matter will be conveyed. In fact, I'm able to say that I might be able to convey it personally, because I shall be in London on other business in the next few days.
Welsh: Wel, mewn ymateb i'r datganiad hynod ddi-flewyn-ar-dafod hwnnw, gallaf addo y byddaf yn gwneud yr hyn y gofynnwyd amdano, oherwydd, wedi'r cyfan, nid yn unig rwy'n aelod o'r Llywodraeth, rwy'n was i'r Cynulliad Cenedlaethol hwn, ac mae'n glir iawn, yn y drafodaeth hon, beth yw barn yr Aelodau. Byddaf yn falch iawn o dynnu sylw - . Yn amlwg, mae wedi cael ei wneud yn y man cyhoeddus arbennig hwn, a bydd pawb yn gwybod beth sydd wedi cael ei ddweud. Ond rwy'n addo cyfleu'r mater hwn. Yn wir, efallai y gallaf ei gyfleu'n bersonol, gan y byddaf yn Llundain ar fusnes arall yn y dyddiau nesaf.
English: Thank you very much, Deputy Minister. The next topical question this afternoon is to be answered the Counsel General and Brexit Minister. Huw Irranca-Davies.
Welsh: Diolch yn fawr iawn, Ddirprwy Weinidog. Mae'r cwestiwn amserol nesaf y prynhawn yma i'w ateb gan y Cwnsler Cyffredinol a'r Gweinidog Brexit. Huw Irranca-Davies.